Musiyum Affandi punika satunggalipun musiyum ingkang nyimpen kasiling karya pelukis legendaris Affandi. langkung saking 300 lukisan ingkang dipunsimpen wonten ing musiyum punika. Ing papan punika wonten 3 galéri lan satunggal griya ingkang kala rumiyin kanggé dalemipun pelukis Affandi punika. Griya punika unik, amargi atapipun awujud godhong gedhang saha wonten 2 lantai, mliginipun ingkang lantai nginggil kanggé kamaripun Affandi ingkang artistik. Musiyum punika mapan wonten ing Jl. Laksda Adisucipto, No. 167, Yogyakarta, 55281, Indonesia .